section_heading: U videoigrama
paragraph_text: Eeveea se ne može naći u Pokémon Ruby, Sapphire, Emerald i Pokémon Colosseum. Doduše, u Pokémon XD: Gale of Darkness, igrač započinje igru s Eeveejem, kojega kasnije može razviti u bilo koju od pet mogućih evolucija koristeći elementarno Kamenje ili novootkrivenu Sunčanu (Sun Shard) ili Mjesečevu krhotinu (Moon Shard). Razvoj s ova dva predmeta dozvoljen je samo u ovoj igri, dok se Eevee, u drugim igrama, razvija u Espeona i Umbreona već navedenim putem (kombinacijom Sreće i vremena). Doduše, u ovoj igri nije moguće Eeveeja razviti u njegove nove oblike, Leafeona i Glaceona, koji su uvedeni u četvrtoj generaciji.